Christopher Hansteen (jurist)

For andre med samme navn, se Christopher Hansteen (andre betydninger)''

Christopher Hansteen (1822–1912) var en norsk jurist og dommer. Han satt i hele 38 år som dommer i Norges Høyesterett.

Hansteen ble utdannet jurist i 1843. Han ble ansatt i Justisdepartementet i 1847 og ble byråsjef i 1854.
I årene fra 1857 til 1866 var han konstituert som fogd og kriminaldommer i Christiania, før han tiltrådte som dommer i Høyesterett året etter. Han satt i denne stillingen til han var godt over 82 år. Da han gikk av i 1905 hadde han tjenestegjort i Høyesterett lenger enn noen annen dommer.

Hansteen var medlem av Riksretten i årene 1883–1884 og satt i kirkekommisjonen i 1860-årene. 

Han var 2. suppleant til Stortinget i perioden 1868 til 1869, fra valgkrets Christiania, Hønefoss og Kongsvinger. Hansteen var også medlem av bystyret i hovedstaden fra 1867 til 1876.

Han var sønn av Nils Lynge Hansteen (1782–1861) og Petronelle Clementinsdater (1787–1829). Faren var tollinspektør av slekten Hansteen. Av hans søsken ble Agathon Bartholomæus Hansteen (1812–95) sogneprest i Selbu, mens Philip Henrik Hansteen også var dommer i Høyesterett. 

 Utmerkelser 
 Ridder av St. Olavs Orden (1868)
 Kommandørkorset av 1. klasse (1882)
 Storkorset (1895)

Referanser

 Eksterne lenker 


Kategori:Norske dommere
Kategori:Personer fra Moss kommune
Kategori:Storkors av St. Olavs Orden